EkBass/fiwiki-20250220-pages-articles huggingface dataset:
Tapani Luukkainen

Jouni Valter Tapani Luukkainen (28. helmikuuta 1929 Sortavala – 18. syyskuuta 2015 Helsinki) oli suomalainen professori ja lääkäri. Hän kehitti hormonikierukan 1970- ja 1980-luvuilla. Hormonikierukka tuli aluksi myyntiin Pohjoismaissa nimellä Levonova, myöhemmin myös muissa maissa nimellä Mirena. Luukkaisen vanhemmat olivat asemapäällikkö Johan Valter Luukkainen ja Helmi Ada Helena Korhonen ja puoliso vuodesta 1952 lääkäri Inka-Taina Takki. Luukkainen kirjoitti ylioppilaaksi Vaasan lyseosta ja opiskeli lääketiedettä Helsingin yliopistossa. Hän väitteli lääketieteen ja kirurgian tohtoriksi vuonna 1958. 1960-luvun alussa Luukkainen toimi tutkijana muun muassa Rockefeller-yliopistossa ja National Institutes of Healthissa Yhdysvalloissa. Hän oli Helsingin kätilöopiston sairaalan ylilääkäri vuosina 1975–1992 ja johtava ylilääkäri 1984–1992. Luukkainen sai Matti Äyräpään palkinnon vuonna 1992. Hän oli perhesuunnittelun asiantuntijana kansainvälisesti tunnettu. Luukkainen kutsuttiin toisena suomalaisena Royal College of Obstetrics and Gynecology -seuraan. Häneltä ilmestyi uransa aikana yli 300 tieteellistä julkaisua ja hän ohjasi 16 väitöskirjaa. Luukkainen oli Maailman terveysjärjestö WHO:n asiantuntija ja Population Councilin konsultti sekä International Committee for Contraception Research -verkoston (ICCR) perustajajäsen. ==Lähteet== ==Aiheesta muualla== * Ensimmäisissä e-pillereissä oli norsunannos hormoneja ja haittavaikutuksia Yle Elävä arkisto. 8.12.2011. * Vuoden 1970 aborttilaki huomioi myös elämänolot Yle Elävä arkisto. 31.1.2014. Luokka:Suomalaiset lääkärit Luokka:Suomalaiset professorit Luokka:Matti Äyräpään palkinnon saajat Luokka:Vuonna 1929 syntyneet Luokka:Vuonna 2015 kuolleet
Clementine (elokuva)

Clementine () on vuonna 2004 ensi-iltansa saanut eteläkorealais- yhdysvaltalainen toimintadraamaelokuva. Elokuvan ohjasi Kim Du-yeong ja pääosassa esiintyivät Lee Dong-jun ja Steven Seagal. ==Juoni== Taekwondomestari Kim päättää lopettaa uransa lopullisesti, huolehtiakseen tyttärestään Sa Rangista. Kaikki kuitenkin muuttuu, kun eräs uhkapelejä pelaava jengipomo kidnappaa Sa Rangin. Tämän seurauksena Kim löytää itsensä tappelemassa tyttärensä vapaudesta "Häkin kuningasta" Jack Milleriä vastaan, joka ei ole koskaan hävinnyt ottelua. ==Näyttelijät== ==Aiheesta muualla== *Leffatykin arvostelu Luokka:Vuoden 2004 yhdysvaltalaiset elokuvat Luokka:Yhdysvaltalaiset toimintaelokuvat Luokka:Yhdysvaltalaiset draamaelokuvat Luokka:Eteläkorealaiset elokuvat Luokka:Monikieliset elokuvat
Gravity Probe B

Gravity Probe B (GP-B) on vuonna 2004 laukaistu satelliitti, joka tutki 17-kuukautisena toiminta-aikanaan aika-avaruuden kaareutumista. Lennon ja tiedon analysoinnin toteuttivat yhteistyössä NASA ja Stanfordin yliopisto. Projektin päämääränä on testata Albert Einsteinin yleisessä suhteellisuusteoriassaan ennustamaa aika-avaruuden kaareutumista. Suurimassainen kohde kaareuttaa aika-avaruutta enemmän kuin pienempi. Alustavan analyysin pohjalta Einsteinin teoria ennustaa kaareutumisen ainakin sadasosan tarkkuudella oikein. Tietojen analysointi on toistaiseksi kesken ja analysointia hankaloittavat satelliitin asennosta aiheutuneet virheet. Satelliitti tutki myös gravitomagnetismia. 4. toukokuuta 2011 tutkijaryhmä ilmoitti satelliitin tietojen analysoinnin vahvistaneen kaksi yleisen suhteellisuusteorian ennustamaa ilmiötä.http://news.stanford.edu/news/2011/may/gravity-probe- mission-050411.html Gravity Probe B:ssä oli neljä gyroskooppia eli niobium- metallilla päällystettyä kvartsipalloa. Mittalaitteiston gyroskoopit ovat maailman pyöreimmät ihmisen tekemät pallot ja jos pallot suurennettaisiin maapallon kokoisiksi olisi pinnan korkeusvaihtelu noin 2,5 metriä."Tieteen kuvalehti 1/2008" ==Lähteet== == Aiheesta muualla == *Nasan ylläpitämä sivu projektista **NASAn julkaisema "factsheet" *Post-flight analysis *Stanfordin yliopiston ylläpitämä sivusto projektista Luokka:Tiedesatelliitit
The Batman vs. Dracula

The Batman vs. Dracula on vuonna 2005 suoraan DVD:lle julkaistu animaatioelokuva, joka perustuu Batman-animaatioon. Elokuva oli teemaltaan paljon synkempi kuin televisiosarja ja esitteli sarjan animaatiouniversumissa ensi kerran Vicki Valen ja Draculan. Elokuvan ohjasi Michael Goguen ja käsikirjoitti Duane Capizzi. Pääosissa olivat Rino Romano ja Peter Stormare. ==Juoni== Gotham Cityä odottaa synkät hetket, kun Jokeri ja Pingviini karkaavat Arkhamin mielisairaalasta etsiäkseen salaisen aarrepaikan hautausmaalta. Pingviini kuitenkin herättää vahingossa Draculan ja joutuu tämän palvelijaksi, kun hän alkaa valloittaa Gothamia. Batmanillä onkin kädet täynnä töitä, kun hän yrittää estää Draculan aikeet ja tapailla kenties unelmiensa naista Vicki Valea. ==Äänirooleissa== ==Palkinnot== ===Ehdokkuudet=== *Annie **2006 Paras suoraan videolle julkaisu *CAS Award **2006 Erinomainen saavutus äänieditoinnissa suoraan DVD:lle julkaisussa *Golden Reel **2006 Paras äänieditointi suoraan videolle julkaisussa Awards for The Batman vs. Dracula IMDb Viitattu 10.4.2011 ==Lähteet== Luokka:The Batman Luokka:Yhdysvaltalaiset animaatioelokuvat Luokka:Vuoden 2005 yhdysvaltalaiset elokuvat Luokka:DC-animaatio Luokka:Batman-elokuvat Luokka:Dracula-elokuvat Luokka:Suoraan videolle julkaistut elokuvat de:Batman of the Future#Filme
SVO-kieli

SVO-kieli tarkoittaa kielitieteessä kieltä, jossa perussanajärjestys on subjekti–verbi–objekti (esimerkiksi minä ajan autoa). Se on yleisin sanajärjestys maailman kielissä SOV-sanajärjestyksen lisäksi. Nykyeurooppalaiset kielet ovat muutamaa poikkeusta lukuun ottamatta SVO- kieliä. Sekä uralilaisen että indoeurooppalaisenhttp://books.google.fi/books?id=bpg9AAAAIAAJ&pg;=PA122&lpg;=PA122&dq;=%22proto- indo- european%22+SOV&source;=bl&ots;=fkqhLcX3B0&sig;=yETtrBNcUIT85EoqXkBKVbaHw90&hl;=fi&ei;=8qILTdAG0r3yA924gIQO&sa;=X&oi;=book_result&ct;=result&resnum;=1&ved;=0CBoQ6AEwAA#v=onepage&q;=%22proto- indo-european%22%20SOV&f;=false kantakielen perussanajärjestykseksi on kuitenkin rekonstruoitu SOV. ==Eräitä SVO-kieliä== * arabia * bulgaria * englanti * espanja * esperanto * fääri * guarani * hausa * hollanti * ido * interlingua * islanti * italia * jaava * joruba * khmer * kiina * malaiji * norja * novial * portugali * ranska * romania * ruotsi * saksa * suomi * swahili * tanska * thai * venäjä * vietnam * viro * volapük. == Lähteet == Luokka:Kielitypologia
SOV-kieli

SOV-kieli tarkoittaa kielitieteessä kieltä, jonka perussanajärjestys on subjekti-objekti-verbi eli suomeen sovellettuna esimerkiksi ”minä autoa ajan”. Se on SVO-kielen lisäksi yleisin sanajärjestys maailman kielissä. SOV- sanajärjestys on yleinen etenkin Aasiassa puhuttavissa kielissä. ==Joitakin SOV-kieliä== * Armenia * Turkki ja muut turkinsukuiset * Japani * Korea * Mongoli * Mantšu * Ainu * Jukagiiri * Persia * Paštu * Kurdi * Baski * Latina * Bengali * Burma * Tiibet * Hindi * Urdu * Nepali * Punjabi * Sumeri * Akkadi * Elam Intiaanikielistä on suurin osa SOV-kieliä, muun muassa * Ketšua * Navajo * Hopi * Aimara Luokka:Kielitypologia
VSO-kieli

VSO-kieli on kielitieteessä kieli, jossa perussanajärjestys on verbi-subjekti- objekti eli ajan minä autoa. Se on sanajärjestyksenä maailman kielissä suhteellisen harvinainen, mutta sitä esiintyy mm. kelttiläisissä kielissä. Suomessa VSO-sanajärjestystä käytetään erityisesti kyllä-ei -kysymyksissä, esim. ajanko minä autoa?. ==VSO-kieliä== * iiri * kymri * gaeli * bretoni * egypti * Raamatun ajan heprea * tagalog * cebu * havaiji * maori * tonga Luokka:Kielitypologia
VOS-kieli

VOS-kieli tarkoittaa kielitieteessä kieltä, jossa tavallisin sanajärjestys on verbi–objekti–subjekti (esimerkiksi "ajan autoa minä"). Tätä sanajärjestystä esiintyy etenkin austronesialaisissa kielissä, mutta muuten se on maailman kielissä melko harvinainen. ==VOS-kieliä== * Fidžin kieli * Malagassi Luokka:Kielitypologia
Cleaning Women

Cleaning Women on suomalainen vuonna 1996 perustettu yhtye. Yhtye on toiminut nykyisellä kokoonpanolla vuodesta 1999 lähtien. Cleaning Women tunnetaan itsetehdyistä soittimistaan, androgyynistä imagostaan ja poikkitaiteellisista tempauksistaan, kuten audiovisuaalisista installaatioista ja mykkäelokuvasäestyksistä. Yhtye soittaa melodista rytmimusiikkia sähköisesti vahvistetuilla kodinhoitovälineillä, kuten pyykinkuivaustelineillä, pesukoneen vetopyörillä ja roskapöntöillä. Cleaning Women on esiintynyt rock-klubeista konserttisaleihin yli kahdessakymmenessä maassa, muun muassa Kiinassa, Kanadassa, Venäjällä, Meksikossa, Yhdysvalloissa sekä useassa Euroopan maassa. Cleaning Womenin kaksi ensimmäistä albumia julkaistiin BV² Produktions -levymerkillä. Vuonna 2001 ilmestyneellä albumilla Pulsator on vierailevana tähtenä M. A. Numminen. Vuoden 2004 Aelita – The Queen of Mars taas perustuu yhtyeen samannimisen neuvostoliittolaisen mykkäelokuvan säestykseksi säveltämään musiikkiin. Kolmas levy U julkaistiin marraskuussa 2009. Albumi on sci-fi-henkinen teemalevy, joka sijoittuu tulevaisuuden energiakaivoksiin. Neljäs levy Intersubjectivity julkaistiin kymmenen vuoden levytystauon jälkeen vuonna 2019. Albumin on miksannut Alexander Hacke Einstürzende Neubauten -yhtyeestä. Yhtye on säestänyt mykkäelokuvia muun muassa Sodankylän elokuvajuhlilla, Tampereen lyhytelokuvajuhlilla, Moskovan elokuvamuseossa, Il Cinema Ritrovato -festivaaleilla Italian Bolognassa ja Telluriden elokuvajuhlilla Yhdysvalloissa Coloradossa. Rostislav Aallon ohjaamassa pitkässä dokumenttielokuvassa Cleaning Up! (2001) seurataan Cleaning Womenin Itä-Euroopan kiertuetta. Cleaning Women esiintyy yhtyeenä Musta jää -elokuvassa. Vuonna 2022 yhtye sävelsi alkuperäismusiikin italialaisen Alice Rohrwacherin lyhytelokuvaan Le Pupille (The Pupils), joka oli ehdolla Oscar- palkinnon saajaksi näyteltyjen lyhytelokuvien sarjassa. ==Kokoonpano== * CW01 (Risto Puurunen) (jäsen 1996–) * CW03 (Timo Kinnunen) (1997–) * CW04 (Tero Vänttinen) (1999–) ===Entisiä jäseniä=== * CW02 (Anu Keränen) (1996–1999) == Julkaisut == === Albumit === * * * * == Lähteet == ==Aiheesta muualla== * Yhtyeen virallinen sivusto Luokka:Suomalaiset rockyhtyeet
Nestehappi

Nestehappi (, lyhenteet LOx ja LOX) on muun muassa avaruustekniikassa ja kaasuteollisuudessa käytetty hapetin. Väriltään nestehappi on vaaleansinistä. Sen tiheys on 1,141 g/cm³ (1,141 kg/litra), jäätymispiste on 50,5 K (-222,65 °C) ja kiehumispiste 90,188 K (-182,96 °C) 101,325 kPa:n paineessa. Nestehapen ja kaasumaisen hapen tilavuussuhde on 1:860. Nestehappi voi tehdä jotkin materiaalit murtumisherkiksi ja on herkkä räjähtämään kosketuksissa rasvoihin. Se on mm. kantorakettien ajoaineessa hapetin, sitä tehokkaampi olisi vain fluori, jota ei sen myrkyllisyyden vuoksi voida käyttää. Toisen maailmansodan aikana Saksassa siitä käytettiin nimitystä A-Stoff. ==Nestehapesta muualla== * Nestehapen paramagneettisuus (englanniksi) Luokka:Happi Luokka:Rakettitekniikka
Lohikalat

Lohikalat (Salmoniformes) on viuhkaeväisten kalojen lahko, johon kuuluu vain yksi heimo, lohet (Salmonidae). Suomen alkuperäisestä kalastosta lohikaloja ovat lohi, taimen, nieriä, siika, muikku ja harjus. Lohikalat ovat pohjoisen pallonpuoliskon viileiden vesien kaloja. Lähes kaikki lohikalat lisääntyvät sisävesissä. Lohikaloihin kuitenkin kuuluu aitojen sisävesikalojen ohella joukko anadromisia vaelluskaloja, jotka viettävät suuren osan elämästään meressä ja palaavat lisääntymään synnyinjokeensa. Lohikalojen tyypillinen tuntomerkki on selkäevän takana lähellä pyrstöä oleva rasvaevä. Lohikalojen lähimpiä sukulaisia ovat samoin rasvaevälliset kuorekalat (Osmeriformes) ja sillikuorekalat (Argentiniformes) sekä haukikalat (Esociformes). Nämä neljä lahkoa yhdessä muodostavat ylälahkon Protacanthopterygii, jota pidetään rakennepiirteiltään alkeellisena moniin muihin viuhkaeväisiin verrattuna. Lohikaloilla on keskeinen osuus pohjoisten järvien kalastuksessa, ja vaeltavilla lohikaloilla joki- ja rannikkokalastuksessa. Nykyisin lohikalat ovat myös viileiden alueiden keskeisiä vesiviljelyn kohteita.Kalatalouden tulevaisuus ”Keitä olemme ja mitä meille kuuluu?” RKTL 2004 Lohikalojen liha on useimmiten rasvaista ja ne ovat kulinaarisesti arvostettuja.Lapista puhdasta pohjoista makua Ruokatieto.fi ==Alaheimot ja suvut== Lohikalat jaetaan kolmeen alaheimoon, Coregoninae (siiat), Salmoninae (lohet) sekä Thymallinae (harjukset). Sukuja on 11, mutta käsitykset erillisten lajien määrästä vaihtelevat suuresti erityisesti siikojen kohdalla. *Alaheimo: Coregoninae – siiat **Coregonus – siiat **Prosopium – pyörösiiat **Stenodus – nelmat * Alaheimo: Salmoninae – lohet **Brachymystax – lenokit **Hucho – jokilohet **Oncorhynchus – tyynenmerenlohet **Parahucho **Salmo – (lohet ja taimenet) **Salvelinus – nieriät **Salvethymus * Alaheimo: Thymallinae – harjukset **Thymallus – harjukset ==Lähteet== ==Aiheesta muualla== * * Luokka:Seulonnan keskeiset artikkelit
Hetekyläntie

Hetekyläntie eli yhdystie 8361 on Oulun Ylikiimingin taajamasta Jokikokon, Nuorittan ja Hetekylän kylien kautta Pudasjärvelle johtava yhdystie. Tie alkaa seututieltä 836 Ylikiimingissä, ja päättyy valtatielle 20 Hetekylän pohjoispuolella Niemitalon Juustolan kohdalla. Tien pituus on noin 50 kilometriä, ja se on osa alkuperäistä Oulun ja Kuusamon välistä vanhaa maantietä. Tien varrella sijaitsee muun muassa 1950-luvulla perustettu Nuijamiesten lava. ==Lähteet== ==Aiheesta muualla== Luokka:Nuoritta Luokka:Oulun liikenne Luokka:Pudasjärven liikenne 8361 Luokka:Ylikiiminki
Mori Ōgai

Mori Ōgai (, 1862 Tsuwano, Japani – 1922 Tokio, Japani) oli japanilainen kirjailija, runoilija ja kääntäjä. Hänen pääteoksenaan pidetään Villihanhia (Gan, 1911–1913). Morin perhe toimi perinteisesti Tsuwanon alueen lääninherran eli daimion henkilääkäreinä. Vanhimpana poikana Mori Ōgain odotettiin jatkavan perinnettä. Niinpä hän opiskeli rangakua, kungfutselaisia klassikoita ja hollannin kieltä. Vuonna 1872 lääninherra menetti valtansa, ja Morin perhe muutti Tokioon. Hän opiskeli ensin saksan kieltä valmistautuakseen lääketieteen opintoihin. Ōgai valmistui lääketieteellisestä oppilaitoksesta vuonna 1881. Samoihin aikoihin hän kiinnostui vakavasti kirjallisuudesta. Valmistuttuaan Mori lähti armeijan palvelukseen. Hän opiskeli Saksassa 1884–1888 ja palattuaan kotimaahan aloitti kirjallisen toiminnan. Kahdesti hän oli rintamalla Mantsuriassa. Mori nousi armeijan korkeimpaan lääkärivirkaan, mutta myöhemmin häntä on arvosteltu siitä, että tuhansia sotilaita kuoli turhaan beriberitautiin. Tutkijat tiesivät jo, että beriberi johtuu ruokavaliosta eikä ole tartuntatauti, mutta Mori kieltäytyi uskomasta sitä. Sotavuosina Mori kirjoitti runoja ja perusti 1889 kirjallisuuslehden Shigaramizoshi. Hän julkaisi "Tanssijattaren" siinä. Vuosina 1909–1912 hän kirjoitti omaelämäkerrallisia romaaneja ja 1912–1916 historiallisia tarinoita. Mori kuoli munuaisten surkastumisen seurauksena 1922. == Suomennetut teokset == * Villihanhet (Gan, 1911–1913), suom. Aapo Junkola, WSOY 1969 * Tanssijatar (Maihime), novelli, antologiassa: Shōsetsu: japanilaisia kertojia, toim. Veikko Polameri, Helsinki: Otava 1983 ISBN 951-1-07298-6 == Lähteet == Luokka:Japanilaiset kirjailijat Luokka:Japanilaiset kääntäjät Luokka:Vuonna 1862 syntyneet Luokka:Vuonna 1922 kuolleet
STS-118

STS-118 oli 119. Nasan avaruussukkulalento. Se lennettiin Endeavour- avaruussukkulalla ja oli Endeavourin ensimmäinen sukkulalento sitten 22. marraskuuta 2002. STS-118-tehtävä oli avaruushallinnon 22. ja Endeavourin ensimmäinen sukkulalento Kansainväliselle avaruusasemalle. STS-118 piti alun perin lentää Columbia-avaruussukkulalla. Lennon piti olla sukkulan ensimmäinen vierailu Kansainväliselle avaruusasemalle. Endeavour laukaistiin 8. elokuuta 2007 kello 22.36 (UTC) Kennedyn avaruuskeskuksesta. Avaruussukkula laskeutui Floridaan tiistaina 21. elokuuta kello 19.32 Suomen aikaa. Endeavour kuljetti mukanaan uusia varaosia Kansainväliselle avaruusasemalle. Sukkulan miehistö asensi neljän avaruuskävelyn aikana aseman asennonsäätöön käytettävän uuden gyroskoopin rikkoutuneen tilalle sekä uuden runkoelementin (S5 truss). Lisäksi astronautit säätivät edellisen lennon (STS-117) asentamia aurinkopaneeleja. Sukkulalento jatkoi myös opettaja avaruudessa -ohjelmaa (). Opettaja- astronauttina sukkulassa lensi Christa McAuliffen varahenkilönä toiminut Barbara Morgan. == Ongelmat laukaisussa == Endeavourin laukaisun jälkeen havaittiin yhdeksän eristepalan irtoaminen sukkulan lisäpolttoainesäiliöstä. Palasista kolme on saattanut osua sukkulaan ja ne tapahtuivat 24, 58 ja 173 sekuntia laukaisun jälkeen. Ennen telakoitumista Endeavour kiersi kierroksen pitkittäisakselinsa ympäri 200 metrin etäisyydeltä ISS:ää. Tämän aikana aseman miehistö kuvasi sukkulan mahdollisten vaurioiden varalta. ISS:n miehistön ottamissa kuvissa paljastui yksi vaurio pohjatiilissä. Vauriota tutkittiin tarkemmin lauantai-illalla (11. elokuuta) suoritetun avaruuskävelyn aikana. == Miehistö == * Scott J. Kelly (2. lento) — komentaja * Charles O. Hobaugh (2. lento) — pilotti * Tracy Caldwell (1. lento) — tehtäväspesialisti * Richard Mastracchio (2. lento) — tehtäväspesialisti * Dafydd Williams (2. lento) — tehtäväspesialisti (Kanadan avaruusjärjestö) * Barbara Morgan (1. lento) — tehtäväspesialisti * B. Alvin Drew (1. lento) — tehtäväspesialisti ==Lähteet== Luokka:Avaruussukkulalennot Luokka:Vuoden 2007 avaruustoiminta
Lojze Peterle

Alojz "Lojze" Peterle (s. 5. heinäkuuta 1948) on slovenialainen poliitikko ja diplomaatti. Hän johti Slovenian Kristillisdemokraattista puoluetta sen perustamisesta, 1980-luvun lopulta, sen yhdistymiseen muihin puolueisiin 2000-luvulla. Peterle tuli - tuolloin vielä Jugoslaviaan kuuluneen - Slovenian pääministeriksi toukokuussa 1990 Demokraattisen opposition koalition voitettua parlamenttivaalit. Seuraavana vuonna hän julisti Slovenian itsenäiseksi valtioksi. Peterle toimi pääministerinä toukokuuhun 1992 saakka. Hän toimi varapääministerinä ja ulkoministerinä tammikuusta 1993 lokakuuhun 1994 sekä uudelleen ulkoministerinä kesäkuusta marraskuuhun vuonna 2000. Vuoden 2004 EU- vaaleissa Peterle valittiin Euroopan parlamentin jäseneksi Uuden Slovenian listoilta. Hänet valittiin edustamansa Euroopan kansanpuolueen varapuheenjohtajaksi kolmivuotiskaudeksi maaliskuussa 2006. Hän istui Europarlamentissa vuoteen 2019 saakka. Marraskuussa 2006 Peterle ilmoitti osallistuvansa Slovenian presidentinvaaleihin 2007. Hän pääsikin toiselle kierrokselle, mutta hävisi Danilo Türkille saaden itse vain 31 % äänistä. == Lähteet == == Aiheesta muualla == * Luokka:Slovenian pääministerit Luokka:Slovenialaiset europarlamentaarikot Luokka:Vuonna 1948 syntyneet Luokka:Elävät henkilöt
Yleisurheilu kesäolympialaisissa 1980

Vuoden 1980 kesäolympialaisissa Moskovassa järjestettiin yleisurheilussa 38 kilpailutapahtumaa, miehille 24 ja naisille 14. == Mitalistit == === Miehet === === Naiset === == Lähteet == * * * * === Viitteet === == Aiheesta muualla == *Kansainvälisen Olympiakomitean tulostietokanta Luokka:Kesäolympialaiset 1980 1980 Olympialaisissa
Yleisurheilu kesäolympialaisissa 1984

Vuoden 1984 kesäolympialaisissa Los Angelesissa järjestettiin yleisurheilussa 41 kilpailutapahtumaa, miehille 24 ja naisille 17. == Mitalistit == === Miehet === === Naiset === == Lähteet == * * * * === Viitteet === == Aiheesta muualla == *Kansainvälisen Olympiakomitean tulostietokanta Luokka:Kesäolympialaiset 1984 1984 Olympialaisissa
RAO JeES Rossii

RAO JeES Rossii (täydelliseltä nimeltään RAO Jedinaja energetitšeskaja sistema Rossii, , ) oli Venäjän valtion hallitsema energiayhtiö, jolla oli monopoliasema sähkönjakelussa Venäjällä. Se tuotti 70 % sähköstä, 33 % lämmöstä ja omisti 96 % sähkönjakeluverkosta koko Venäjällä. Yhtiön osakekannasta yli puolet oli Venäjän valtion omistuksessa. Loppuosa oli pääasiassa eri rahoituslaitosten, kuten hollantilaisen finanssijätin ING (18 %) ja venäläisen öljy- ja kaasujätin Gazpromin pankin (10 %) hallintarekistereissä olevilla sijoittajilla. == Toiminta == Venäjän sähkömarkkinoiden avautumisesta johtuen ja yhtiön monopoliaseman lakkauttamiseksi yhtiö on pilkottu useaksi itsenäiseksi yhtiöksi. Yhtiö aloitti järjestelyt vuoden 2007 kesällä irrottamalla WGC-5 ja TGC-5 -yksiköt omiksi holding-yhtiöikseen.Rian.ru Yhtiön osakkeenomistajat päättivät lokakuussa 2007 yhtiön uudelleenjärjestelystä ja pilkkomisesta. Yhtiö lakkasi olemasta 1. heinäkuuta 2008, kun se sulautui uuteen valtion sähköverkkoyhtiöön (ФСК, UES FGC, ). RAO JeES Rossii -yhtiötä on arvosteltu investointien vähäisyydestä. Yritys kasvatti vuoden 2005 kahden miljardin ruplan investointeja seuraavana vuonna 20 miljardiin ruplaan. Vuoden 2008 investoinneiksi on ilmoitettu 30 miljardia ruplaa. Venäjän sähkömarkkinoita suojaa ulkomaalaiskatto, jonka mukaan ulkomaalaisomistus ei saa ylittää 50 % alueellisissa sähköyhtiöissä. Rian.ru == Toiminta Suomessa == RAO JeES Rossii -yhtiön sähkön viennistä puolet suuntautui Suomeen.http://www.kommersant.com/p771524/Finland_Inter_RAO_UES/ Yhtiö leikkasi Suomen sähkönvientiä lyhyellä varoitusajalla talvella 2006. Syynä oli kovista pakkasista johtunut energian tarve Venäjällä. Yhtiö oli aktiivisena osaomistajana United Power -yhtiössä, jonka tavoitteena oli rakentaa merikaapeli Venäjältä Suomen Kotkaan. Talouselämä Hanke hylättiin ja United Powerin toiminta lopetettiin Suomessa vuonna 2007. Yhtiö haettiin konkurssiin vuonna 2008. Kesällä 2007 Fortum myi osuuteensa Luoteis-Venäjällä toimivasta Lenenergo sähkönjakeluyhtiöstä. Ostajina olivat RAO JeES Rossii, VTB pankki ja I. D. E. Electricity Distribution Investments 1. Viimeksi mainitun nimen takana on Integrated Energy Systems. Sitä ennen myös Pietarin kaupunki oli ilmaissut mielenkiintonsa ostaa osuus. == Lähteet == == Aiheesta muualla == * RAO JeES Rossii-yhtiön internetsivut Luokka:Venäläiset energiayhtiöt Luokka:Venäläiset pörssiyhtiöt
Jun’ichirō Tanizaki

Jun’ichirō Tanizaki (1886–1965) oli japanilainen kirjailija. Hänen teoksensa käsittelevät usein eroottisia pakkomielteitä. Tanizakin pääteos Makiokan sisarukset (1943–48) kertoo neljästä yläluokkalaisesta sisaruksesta toisen maailmansodan lähestyessäSuomi-Japani.net .. Uransa alkuvaiheissa Tanizaki kirjoitti niin näytelmiä, elokuvakäsikirjoituksia kuin romaaneja ja novellejakin. Monet aiheet olivat omaelämäkerrallisia, ja niissä esiintyi kohtalokas nainen. Vuoden 1923 Tokion-Jokohaman maanjäristyksen jälkeen Tanizaki muutti Kiotoon. Tokion vanhojen rakennusten tuhoutuminen herätti Tanizakissa kansallisromanttisia tunteita. Hän käänsi otteita Genjin tarinasta nykykielelle. Uransa keskivaiheilla Tanizaki käänsi japaniksi myös keskeistä länsimaista nykykirjallisuutta japaniksi, kuten Oscar Wilden ja Thomas Hardyn teoksia.Tanizaki-museo . Tanizakin viimeiset teokset käsittelevät vanhojen ihmisten seksuaalisuutta. == Suomennettuja teoksia == * Naomi (1924) * * * * * == Lähteet == Luokka:Japanilaiset kirjailijat Luokka:Vuonna 1886 syntyneet Luokka:Vuonna 1965 kuolleet
Yleisurheilu kesäolympialaisissa 1988

Vuoden 1988 kesäolympialaisissa Soulissa järjestettiin yleisurheilussa 42 kilpailutapahtumaa, miehille 24 ja naisille 18. == Mitalistit == === Miehet === === Naiset === == Lähteet == * === Viitteet === == Aiheesta muualla == *Kansainvälisen Olympiakomitean tulostietokanta Luokka:Kesäolympialaiset 1988 1988 Olympialaisissa Olympialaiset
Roger De Vlaeminck

Roger De Vlaeminck (s. 24. elokuuta 1947 Eeklo) on belgialainen entinen maantiepyöräilijä. De Vlaeminck on maanmiestensä Eddy Merckxin ja Rik Van Looyn lisäksi ainoa pyöräilijä, joka on voittanut lajin kaikki viisi monumenttia: Milano–San Remon (1973, 1978, 1979), Flanderin ympäriajon (1977), Pariisi–Roubaix'n (1972, 1974, 1975, 1977), Liège‐Bastogne–Liègen (1970) ja Lombardian ympäriajon (1974, 1976). Lempinimellä "Monsieur Paris–Roubaix” tunnettu De Vlaeminck sijoittui kyseisessä kilpailussa voittojensa lisäksi neljästi toiseksi, kerran kolmanneksi ja viidenneksi sekä kahdesti seitsemänneksi. De Vleaminck voitti suurista yhden päivän kilpailuista myös muun muassa Omloop Het Volkin (1969, 1979), La Flèche Wallonnen (1971), Züri- Metzgeten (1975), Pariisi–Brysselin (1981), Kuurne‐Bryssel–Kuurnen (1970, 1971) sekä Milano–Torinon (1972, 1974). Etappikilpailuista hän voitti Tirreno–Adriaticon kuudesti peräkkäin (1972–1977) ottaen kilpailussa kaikkiaan 15 etappivoittoa. Vuonna 1975 hän voitti Sveitsin ympäriajon kuuden etappivoiton myötä. Italian ympäriajon pistekilpailun De Vlaeminck voitti vuosina 1972, 1974 ja 1975 – kaikkiaan hän saavutti Giro d'Italiassa 22 etappivoittoa vuosina 1972-1979. Ranskan ympäriajossa hän voitti etapin vuonna 1970 ja Espanjan ympäriajossa 1984. Dunkerquen neljän päivän ajon De Vlaeminck voitti vuonna 1971. De Vlaeminck on voittanut cyclocrossin maailmanmestaruuden sekä amatöörien (1968) että ammattilaisten (1975) kilpailussa. Hän on Belgian maantiepyöräilymestari vuosilta 1969 ja 1981. Myös Roger De Vlaeminckin isoveli Erik De Vlaeminck oli kilpapyöräilijä ja cyclocrossin seitsenkertainen maailmanmestari. ==Aiheesta muualla== * Saavutukset De Vlaeminck, Roger De Vlaeminck, Roger De Vlaeminck, Roger De Vlaeminck, Roger
Erik Kivi

Erik Kivi (oik. Erkki Kiviranta, alun perin Erkki Lähteenmäki, 24. toukokuuta 1881 Alastaro – 26. joulukuuta 1954 Tammela) oli amerikansuomalainen muusikko. Hän lauloi suomalaista kansanmusiikkia ja säesti itseään viululla. Hänen levytyksiään tunnetaan kahdeksantoista. Näistä osa on viululla soitettuja musiikkikappaleita, osa lauluesityksiä. Kappaleet äänitettiin elo-marraskuussa 1926 kolmessa New Yorkissa pidetyssä levytyssessiossa ja ne ilmestyivät Victor-levymerkillä. Tunnetuimpia Kiven esityksistä on "Punaliivit"Elävä arkisto, jossa hän kertoo tuttavistaan. Merimiehen hautajaisista kertova "Siniaaltoset" on Love Recordsin julkaisemalla Hiski Salomaan kokoelmalevyn vinyyliversiolla bonuskappaleena.Levystö Yle.fi Sen sijaan vastaavan levyn CD- versiolla Kiveltä on 16. marraskuuta 1926 äänitetyt kappaleet "Suutari Otto" ja "Hotelli laulu" (Siboney SIBCD 4, 1991). Lähteenmäki muutti Yhdysvaltoihin vuonna 1907, jossa muutti nimensä Kivirannaksi. Kiviranta kierteli pitkin Yhdysvaltoja muun muassa keskilännen "suomalaisvaltioissa" ja Oregonissa työllistäen itsensä monissa ammateissa kuten puuseppänä. 1920-luvun lopulla Kiviranta muutti takaisin Suomeen ja oli menestyksekäs viulunrakentaja. Hän kuitenkin myös esiintyi erilaisissa tilaisuuksissa soittajana. == Levytykset == Ajankohta ilmaisee levytysession ajankohdan. === 9.8.1926 === * Laula kukko (viulusoolokappale) * Masuska (viulusoolokappale) * Merimiehen valssi * Porin poika === 8.10.1926 === * Batespan * Kivi-Erkin polkka * Masurkka (viulusoolokappale) * Sepänsälli-sotiisi (viulusoolokappale) * Sotiisi (viulusoolokappale) * Vintelska (viulusoolokappale) === 16.11.1926 === * Fitchburgin akkain kahvi-polka (viulusoolokappale) * Hotellilaulu * Lapsuuden koti * Mankin laulu * Matin Maija * Punaliivi * Siniaaltoset * Suutari Otto vie Raita-tietokantaan, jossa kappaleesta on mp3-tiedosto. ==Lähteet== Luokka:Suomalaiset laulajat Luokka:Amerikansuomalaiset henkilöt Luokka:Suomalaiset kuplettilaulajat Luokka:Vuonna 1881 syntyneet Luokka:Vuonna 1954 kuolleet
Mr. Universe (albumi)

__NOTOC__ Mr. Universe on Gillan-yhtyeen albumi vuodelta 1979. Albumi nousi Britannian albumilistan sijalle 11, ja pysyi listalla yhteensä 6 viikkoa. == Kappaleet == Kaikki kappaleet kirjoittaneet Ian Gillan ja Colin Towns, ellei toisin mainittu. === LP === ==== A-puoli ==== # # # # # ==== B-puoli ==== # * # # # # === Japanin painos === ==== A-puoli ==== # # # # ==== B-puoli ==== # # # # # === Vuoden 2007 CD-painos === # Second Sight # Secret of the Dance # She Tears Me Down # Roller # Mr. Universe # Vengeance # Puget Sound # Dead of Night # Message in a Bottle # Fighting Man # Smoke on the Water (Live at Kingsway Studio) == Kokoonpano == * Ian Gillan – laulu * Bernie Tormé – kitara * John McCoy – basso * Mick Underwood – rummut * Colin Towns – koskettimet == Arvostelut == * Allmusic: Allmusic review == Lähteet == == Aiheesta muualla == * Mr. Universe discogs.com -sivustolla Luokka:Vuoden 1979 albumit Luokka:Gillanin albumit
Yleisurheilu kesäolympialaisissa 1992

Vuoden 1992 kesäolympialaisissa Barcelonassa järjestettiin yleisurheilussa 43 kilpailutapahtumaa, miehille 24 ja naisille 19. == Mitalistit == === Miehet === === Naiset === == Lähteet == * Kansainvälisen Olympiakomitean tulostietokanta * * * === Viitteet === == Aiheesta muualla == Luokka:Kesäolympialaiset 1992 1992 Olympialaisissa Olympialaiset 1992
Seututie 925

Seututie 925 eli Veitsiluodontie on Kemin kaupungin alueella kulkeva seututie. Kolme kilometriä pitkä tie johtaa valtatieltä 4 Hepolan pohjoispuolitse ja Rytikarin lävitse Stora Enson Veitsiluodon paperitehtaalle. Paperitehtaalta tie jatkuu 1,8 kilometriä pitkänä yhdystienä Ajoksentielle eli seututielle 920 numerolla yhdystie 9201, josta ei kuitenkaan saa ajaa läpi ilman kulkulupaa, koska tie on paperitehtaan omistuksessa ja kulkee tehdasalueen läpi. Tien pituus on viisi kilometriä. Nopeusrajoitus on pääosin 60 kilometriä tunnissa paitsi Rytikarin kohdalla 50 kilometriä tunnissa ja tehtaan alueella 30 kilometriä tunnissa. Tiellä on usein puutavaraliikennettä. Kemin ohikulkutien parantamisen yhteydessä valtatien 4 liittymä rakennetaan eritasoliittymäksi vuonna 2009. Tie on valaistu ja valtatien 4 risteyksestä Rytikarin taajamaan johtavalla pätkällä valaistus on moottoritien rakennustyömaan yhteydessä uusittu kokonaan. Luokka:Kemin liikenne 925
Gillan (albumi)

__NOTOC__ Gillan on Ian Gillanin johtaman Gillan-yhtyeen levy vuodelta 1978. Se julkaistiin vain Japanissa, Australiassa ja Uudessa-Seelannissa. Levyä myytiin tuontilevynä hyvin Isossa-Britanniassakin. Vinyylillä rumpaliksi on merkitty Liam Genocky, kun taas 1993 CD-versiolla Pete Barnacle on merkitty rumpaliksi. == Kappaleet == Kaikki kappaleet kirjoittaneet Ian Gillan ja Colin Towns, ellei toisin mainittu. === LP === ==== A-puoli ==== # # # # # ==== B-puoli ==== # * # # # # === Vuoden 1993 CD-painos === # # # # # # # # # # # # # # == Kokoonpano == * Ian Gillan – laulu * Steve Byrd – kitara * John McCoy – basso * Liam Genocky – rummut * Pete Barnacle – rummut * Colin Towns – kosketinsoittimet == Arvostelut == * Allmusic: Allmusic review == Lähteet == Luokka:Vuoden 1978 esikoisalbumit Luokka:Gillanin albumit
Kyōgen

Kyōgen on japanilainen humoristinen teatteritaiteen muoto, joka kehittyi nō- teatterin väliajalla esitetyistä hupaisista sketseistä. Sen alkuperä liittyy kiinalaisiin 700-luvun tuontinäytelmiin perustuviin sarugaku-näytelmiin, joista erkaantuivat vakavammat nō-näytelmät ja kyōgen-komediat. Kyōgen puolestaan oli kabuki-teatterin tärkeä edeltäjä ja vaikuttaja. Kuten nōssa ja kabukissa kaikki esiintyjät, myös naisrooleissa, ovat miehiä. Toisin kuin nō- teatterissa, näyttelijät eivät yleensä käytä naamioita muissa kuin eläinrooleissa. Noh & Kyogen Tarinat ovat aina lyhyitä, usein satiirisia. Joskus parodioidaan buddhalaisia tai shintolaisia rituaaleja. Myös kansansadut ovat suosittuja tarinapohjia. Edo-kaudelta alkaen kyōgen on ollut valtion ja yläluokan tukema taidemuoto. Meiji-restauraatiossa tuki lakkautettiin samalla kun feodalistista yhteiskuntaa modernisoitiin. Modernien asioiden ja länsimaisuuden tavoittelu sai katsojatkin hylkäämään kyōgenin. Vuonna 1879 entinen Yhdysvaltain presidentti Ulysses S. Grant matkusteli Japanissa ja kertoi kiinnostuksestaan nō- ja kyōgen-teatteriin. Ulkomainen arvostus nosti kyōgenin arvoa myös japanilaisten silmissä. == Lähteet == == Aiheesta muualla == Kyogen
Boshin-sota

Boshin-sota ( eli "lohikäärmeen vuoden sota") oli vuosina 1868–1869 käyty sisällissota Japanissa. Sodassa poliittisen vallan palauttamista keisarille havittelevat voimat taistelivat hallitsevaa Tokugawa-shōgunaattia vastaan. Sota syntyi monien aatelisten ja nuorten samuraiden pettymyksestä tapaan, jolla shōgunaatti toimi ulkomaalaisten kanssa Japanin avautuessa ulkomaailmalle edellisellä vuosikymmenellä. Hovivirkailijoiden ja maan eteläosien samuraiden liitto varmisti nuoren keisari Meijin yhteistyön, ja hän julisti 250 vuotta kestäneen shōgunaatin lakkautetuksi. Keisarin joukkojen sotilaallinen liikehdintä ja partisaaniväkivalta Edossa (nyk. Tokio) saivat hallitsevan shōgunin Tokugawa Yoshinobun aloittamaan sotaretken saadakseen haltuunsa keisarin hovin Kiotossa. Pienempi mutta suhteellisen nykyaikaistunut keisarillinen ryhmäkunta sai nopeasti sotilaallisen edun puolelleen, ja Edon antautumiseen huipentuvien taisteluiden jälkeen Yoshinobu antautui henkilökohtaisesti. Tokugawa-shōgunaatin jäännökset vetäytyivät Pohjois- Honshūlle ja myöhemmin Hokkaidōlle, jonne he perustivat Ezon tasavallan. Tappio Hakodaten taistelussa mursi vastarinnan lopullisesti ja ulotti keisarin vallan koko Japaniin, saattaen loppuun Meiji-restauraation sotilaallisen vaiheen. Boshin-sodassa oli liikekannalla noin 120 000 miestä, ja heistä kaatui noin 3 500\. Lopussa voitokas keisarillinen ryhmä hylkäsi tavoitteensa karkottaa ulkomaalaiset Japanista ja otti sen sijaan käyttöön nykyaikaistumisen politiikan, jonka tavoitteena oli länsivaltojen kanssa solmittujen epätasa-arvoisten sopimusten neuvottelu uudelleen. Keisarillisen ryhmän keskeisen johtajan Saigō Takamorin vaatimuksesta Tokugawa-lojalisteille annettiin armahdus, ja monet shōgunaatin johtajat saivat vastuullisia virkoja uudesta hallituksesta. Boshin-sota todistaa Japanin saavuttamasta nopeasta nykyaikaistumisesta vain neljätoista vuotta lännelle avautumisen jälkeen, länsivaltojen (erityisesti Britannian ja Ranskan) vahvasta sekaantumisesta Japanin politiikkaan ja keisarinvallan suhteellisen myrskyisästä palauttamisesta. Ajan kuluessa sota on romantisoitunut Japanissa ja muualla niiden mielissä, jotka näkevät Meiji-restauraation "verettömänä vallankumouksena" uhrien määrästä huolimatta. Sodasta on tehty Japanissa useita dramatisointeja, ja sitä on käytetty muun muassa yhdysvaltalaisessa elokuvassa Viimeinen samurai (2003). == Aiheesta muualla == *
Hotguitars

Hotguitars on vuonna 2003 perustettu porilainen sähkökitaraduo, jonka muodostavat T-mu Korpipää ja Jyrki Laiho. Duo soittaa improvisoitua noise rockia konerumputaustoja vasten. Sen vuonna 2007 ilmestyneellä albumilla …pronounced [hot gi’ta:s] vierailevat muun muassa Tommy Lindgren ja Pekka Kuusisto. ==Kokoonpano== * T-mu Korpipää (kitara, rumpuohjelmointi, äänet) * Jyrki Laiho (kitara, äänet) == Julkaisut == ===Albumit=== * Duets, Duels & D.I.Y's (CDr) (Kevyt Nostalgia, 2004) * Hierarkia (yhdessä Santtu Puukan kanssa) (Karkia Mistika Records, 2005) * …pronounced [hot gi’ta:s] (BV² Produktions, 2007) ===Singlet/EP:t=== * Split 7" (yhdessä Drake's Medicinen kanssa) (Kevyt Nostalgia / Sweetcore Records, 2004) * Confessions (MiniCD) (BV² Produktions, 2004) ==Aiheesta muualla== * Yhtyeen viralliset kotisivut * Yhtyeen MySpace-sivut * Hotguitars Bad Vugumin sivuilla Luokka:Suomalaiset rockyhtyeet Luokka:Porin musiikki
Muromachi-kausi

Muromachi-kausi (), joka tunnetaan myös nimellä Ashikaga-kausi, on Japanin historian ajanjakso noin vuosivälillä 1333–1573. Sen aikana valta Japanissa oli nimellisesti keskittynyt Ashikaga Takaujin perustaman Ashikaga-shōgunaatin haltuun. Kauden katsotaan päättyneen vuonna 1573, jolloin viimeinen shōgun Ashikaga Yoshiaki ajettiin pois pääkaupunki Kiotosta Oda Nobunagan johdolla. Kausi jaetaan yleensä kahteen osaan. Nanboku-chō-kaudella (1336–1392) Japanissa oli kaksi keskeistä hovia, pohjoinen ja eteläinen, kun taas Sengoku- kautta (1467–1573) leimasivat poliittiset levottomuudet ja jatkuvat sodat. Kausi on saanut nimensä Kiotossa sijainneen Muromachi-alueen mukaan, jossa kolmas shōgun Ashikaga Yoshimitsu piti hoviaan. Yoshimitsu myönsi lisää valtaa aluepäälliköilleen, joita alettiin ajan kuluessa kutsua daimioiksi. == Eurooppalainen vaikutus == Ensimmäiset eurooppalaiset saapuivat Japaniin Muromachi-kauden lopulla, jolloin portugalilaiset löytöretkeilijät laskivat maihin eteläisessä Kyūshūssa vuonna 1543. Kahdessa vuodessa he perustivat vakituisia kauppasatamia ja aloittivat japanilaisten ja eurooppalaisten välisen kaupankäynnin (Nanban-kaupan kausi). Eurooppalaiset toivat mukanaan muun muassa tuliaseita, kelloja ja tupakkaa, joita vaihdettiin japanilaiseen kultaan ja hopeaan. Tuliaseiden käyttöönotto Japanissa merkitsi kuitenkin myös daimioiden välisten paikallisten sotien tuhoisuuden kasvua. Myöhemmin Japaniin saapui myös espanjalaisia (1587) ja hollantilaisia (1609). Eurooppalaisten saapumisen myötä jesuiitat toivat kristinuskon Japaniin. Monet daimiot ja kauppiaat olivat innokkaita kääntymään kristinuskoon saavuttaakseen paremmat mahdollisuudet kaupankäynnissä eurooppalaisten kanssa, ja vuoteen 1560 mennessä Kiotosta olikin tullut tärkeä lähetystyön keskus Japanissa. Vuoteen 1582 mennessä 150 000 ihmistä (2 % Japanin väestöstä) oli kääntynyt kristinuskoon. Shōgunien vastustus uutta uskontoa kohtaan kuitenkin kasvoi Japanin yhtenäistyessä ja avoimuuden muuhun maailmaan kasvaessa ja Tokugawa- kaudella kristittyjen kohtelu muuttui huonompaan suuntaan. Kristittyjen teloitukset alkoivat vuonna 1597, ja vuoteen 1640 mennessä kristinuskon kitkemisestä oli tullut kansallinen tavoite. == Lähteet == == Aiheesta muualla == * Lakeland Central School District: Muromachi-kausi * The Samurai Archives Japanese History Page: Muromachi-kausi Luokka:Japanin aikakaudet
Argent

Argent oli englantilainen rockyhtye, jonka perusti vuonna 1969 kosketinsoittaja Rod Argent, entinen The Zombies -yhtyeen jäsen. Ensimmäisillä kolmella demolla, jotka levytettiin keväällä 1968, oli mukana myös Mac MacLeod bassossa. Kolme muuta alkuperäistä jäsentä olivat rumpali Robert Henrit, basisti Jim Rodford ja kitaristi sekä laulaja Russ Ballard. Kun Russ Ballard lähti yhtyeestä 1973, hänet korvattiin kitaristi-laulaja John Verityllä ja kitaristi John Grimaldilla. Argent lopetti levyttämisen ja kiertämisen vuonna 1976. Argentin isoin hitti oli Rod Argentin ja Chris Whiten kirjoittama ”Hold Your Head Up” albumilta All Together Now. Single muokattiin albumin versiosta editoimalla. Single menestyi hyvin nousten sekä USA:n että Britannian myyntilistalla sijalle 5 vuonna 1972. Argent levytti myös alkuperäisen version Russ Ballardin kirjoittamasta kappaleesta ”God Gave Rock and Roll To You”, josta KISS teki oman versionsa vuonna 1992. Sen on levyttänyt myös kristillinen rock-yhtye Petra vuosina 1977 ja 1984. KISS-yhtyeen versio on esillä elokuvassa Billin ja Tedin maailma. Rodford ja Henrit olivat myöhemmin jäseniä The Kinks -yhtyeessä. Russ Ballard sävelsi muille useita menestyskappaleita. Niitä olivat esimerkiksi Rainbow-yhtyeen ”I Surrender” ja ”Since You've Been Gone”, Hot Chocolate -yhtyeen ”So You Win Again” sekä Santanan ”Winning”. Yhtyeen menestynein albumi oli yhtyeen kolmas eli All Together Now, joka nousi Englannissa sijalle 13 huhtikuussa 1972. Yhtyeen ”He's A Dynamo” -kappaleen on esittänyt suomeksi Express-yhtye nimellä ”Kova kundi Raksilasta”. Bändin tyyli oli sekoitus rockista ja popista, mutta vaikutteita otettiin varsinkin myöhäisemmässä tuotannossa myös progressiivisesta rockista ja fuusio-jatsista. Argent esiintyi Suomessa Ruisrock-festivaaleilla vuonna 1970. == Diskografia == === Singlet === *Celebration/Kingdom (1971) *Hold Your Head Up/Closer To Heaven (1971) *Hold Your Head Up/Closer To Heaven/Keep On Rollin (1971) *Tragedy/Rejoice (1972) *God Gave Rock 'N' Roll To You/Christmas For The Free (1973) *It's Only Money (Part 2)/Candle On The River (1973) *Thunder And Lightning/Keeper Of The Flame (1974) *Man For All Seasons/Music From The Spheres (1974) *Highwire/Circus (1975) *Hold Your Head Up/God Gave Rock 'N' Roll To You (1975) *Rock 'N' Roll Show/It's Fallen Off (1975) === Albumit === *Argent (1970) *Ring Of Hands (1971) *All Together Now (1972) *In Deep (1973) *Nexus (1974) *Circus (1975) *Counterpoints (1975) === Kokoelmat === * The Best of Argent - An Anthology (1976) * Hold Your Head Up (1978) * Music from the Spheres (1991) * Greatest: The Singles Collection (2008) * Argent: Original Album Classics (2009) === Livealbumit === * Encore: Live in Concert (1974) * The Complete BBC Sessions (1997) * High Voltage Festival (2010) == Aiheesta muualla == http://www.alexgitlin.com/npp/argent.htm Luokka:Brittiläiset yhtyeet
Ozzfest

Ozzfest on vuosittain järjestettävä metalli- ja hard rock -festivaalikiertue Yhdysvalloissa ja joskus myös Kanadassa, Euroopassa ja Japanissa. Sen perusti Sharon Osbourne vuonna 1996. Toistaiseksi viimeinen Ozzfest järjestettiin joulukuussa 2018. ==Historia== Ozzfestin perusti rocklaulaja Ozzy Osbournen manageri ja vaimo Sharon Osbourne vuonna 1996. Lollapalooza-kiertue oli torjunut Ozzy Osbournen "epäcoolina", joten Sharon päätti järjestää oman festivaalinsa. Ensimmäiset kaksi konserttia järjestettiin Arizonassa ja Kaliforniassa lokakuussa 1996. Koska ne olivat menestys, Osbournet saivat ajatuksen täydestä kiertueesta, jolle otettaisiin artisteja, jotka eivät päässeet muualla esiintymään yleisölle. Ensimmäinen Ozzfest-kiertue käynnistyi 24. toukokuuta 1997 Bristow'sta Virginiasta. Konserteissa oli kaksi lavaa: ensimmäinen lava pääesiintyjille ja toinen lava vähemmän tunnetuille ja uusille yhtyeille. Ensimmäisellä kiertueella pääesiintyjiä olivat Ozzy Osbournen ja hänen entisen yhtyeensä Black Sabbathin lisäksi Pantera, Type O Negative, Fear Factory, Machine Head ja Powerman 5000. Myös Marilyn Manson oli mukana osalla kiertuetta. Kiertue oli suuri menestys, ja se on järjestetty siitä lähtien lähes vuosittain, vaihtelevin esiintyjälistoin. Vuosina 2009, 2011, 2012 ja 2014 Ozzfestia ei järjestetty. Ozzy Osbourne kertoi vuonna 2018 lopettavansa kiertueiden tekemisen mutta voivansa yhä soittaa yksittäisiä keikkoja. Sharon Osbournen mukaan Ozzfest jatkaa tästä huolimatta. Joulukuun 2018 Ozzfest on toistaiseksi viimeinen Ozzfest. ==Esiintyjiä== Ozzfestin esiintyjiä ovat olleet muun muassa Ozzy Osbourne, Black Sabbath, Danzig (1996), Marilyn Manson (1997, 2001, 2003), Tool (-), Sepultura (1996), Strapping Young Lad (2006), Iron Maiden (2005), Soilwork (2005), Behemoth (2007), Pantera (1996, 1998, 2000), Disturbed (2000–2001, 2003, 2006), Nile (2007), Lordi (2007), Apocalyptica (2008) DragonForce (2006), Metallica (2008) ja Slipknot (1999). ==Lähteet== == Aiheesta muualla == * Viralliset kotisivut Luokka:Konserttikiertueet
Wacken Road Show

Wacken Road Show (tunnetaan myös nimellä WOA Roadshow) on Saksassa vuosittain järjestettävä metallimusiikkikiertue. Kiertue on nimetty vuosittain elokuussa järjestettävän Wacken Open Air -tapahtuman mukaan. Suomalaisista esiintyjistä Wacken Road Show’ssa on esiintynyt muun muassa Lordi. == Aiheesta muualla == * Wacken Open Air Luokka:Metallimusiikkitapahtumat Luokka:Musiikkitapahtumat Saksassa
Ashikaga-shōgunaatti

Ashikaga-shōgunaatti hallitsi Japania Muromachi-kaudella 1338–1573. Sen perusti kenraali Ashikaga Takauji. Ashikaga-shōgunaatin hallinto oli edeltäjäänsä Kamakura-shōgunaattia heikompi, ja aikakautta leimasikin daimioiden eli lääninherrojen vallan kasvu. Syntyi voimakkaan feodaalinen järjestelmä.Janne Malkki, Pro gradu 1999 Ashikaga-shōgunaatin alkupuolella Japani jakautui eteläiseen ja pohjoiseen hoviin. Shōgunaatin jälkipuoliskolla maan hallinto oli entistä hajanaisempaa etenkin Ōnin-sodan (1467–1477) jälkeen. Ashikaga-kauden merkittäviin tapahtumiin kuului portugalilaisten saapuminen Japaniin ensimmäisinä eurooppalaisina vuonna 1543, mitä seurasi myös jesuiittojen tulo maahan. Heidän myötään kristinusko alkoi levitä Japanissa. Samalla kuitenkin epäluulo ulkomaisia vaikutteita kohtaan kasvoi. Levottomuuksien leimaama myöhäinen Ashikaga-kausi päättyi vuonna 1573, kun daimio Oda Nobunaga kukisti viimeisen Ashikaga-shōgunin. == Shōgunit== # Ashikaga Takauji (elinaika 1305–1358) (vallassa 1338–1358) # Ashikaga Yoshiakira (1330–1368) (vallassa 1359–1368) # Ashikaga Yoshimitsu (1358–1408) (vallassa 1368–1394) # Ashikaga Yoshimochi (1386–1428) (vallassa 1395–1423) # Ashikaga Yoshikazu (1407–1425) (vallassa 1423–1425) # Ashikaga Yoshinori (1394–1441) (vallassa 1429–1441) # Ashikaga Yoshikatsu (1434–1443) (vallassa 1442–1443) # Ashikaga Yoshimasa (1436–1490) (vallassa 1449–1473) # Ashikaga Yoshihisa (1465–1489) (vallassa 1474–1489) # Ashikaga Yoshitane (1466–1523) (vallassa 1490–1493, 1508–1521) # Ashikaga Yoshizumi (1480–1511) (vallassa 1495–1508) # Ashikaga Yoshiharu (1510–1550) (vallassa 1522–1547) # Ashikaga Yoshiteru (1536–1565) (vallassa 1547–1565) # Ashikaga Yoshihide (1540–1568) (vallassa 1568) # Ashikaga Yoshiaki (1537–1597) (vallassa 1568–1573) == Lähteet == Luokka:Japanin historia
Neil Ruddock

Neil "Razor" Ruddock (s. 9. toukokuuta 1968 Wandsworth, Lontoo) on entinen englantilainen jalkapalloilija. Hänen pelipaikkansa oli keskuspuolustaja. Häntä voitaneen pitää eräistä Englannin jalkapallohistorian kovaotteisimmista jalkapalloilijoista Billy Whitehurstin ja Vinnie Jonesin ohella. Lempinimi Razor on peräisin Neil Ruddockin sukunimikaimalta, nyrkkeilijä Donovan Ruddockilta. Ruddock teki pitkän uran pelaten Millwallissa, Tottenhamissa, Liverpoolissa, West Hamissa, Crystal Palacessa ja ollen pelaaja-valmentajana Swindonissa. Ruddock on pelannut yhden maaottelun. Se oli voitokas ystävyysottelu Nigeriaa vastaan. Hän on myös pelannut Irlantia vastaan yhden B-maaottelun, jossa hän sai myös toimia B-maajoukkueen kapteenina. Syynä vain yhden ottelun mittaiseen maajoukkueuraan pidettiin hänen jatkuvia ongelmiaan ylipainon kanssa. Neil Ruddock sai myös hiukan kyseenalaista mainetta kaudella 1996–97 taklattuaan reservijoukkueiden ottelussa Manchester Unitedin hyökkääjää Andy Colea niin, että tältä murtuivat molemmat jalat. Ruddock ei saanut tilanteesta edes keltaista korttia ja väitti jälkeenpäin Colen vain sukeltaneen. Ruddock on myös osallistunut Pelastakaa julkut -sarjan kolmannelle tuotantokaudelle. Neilillä on kaksi lasta vaimonsa Sarahin kanssa: Joshua on syntynyt vuonna 1989 ja Millie vuonna 1992. Pari on sittemmin eronnut. Ruddock asuu nykyisin yhdessä entisen Kolmossivun tytön Leah Newmanin kanssa ja heille on syntynyt Pebbles-niminen tytär. Entinen jalkapalloilija Alan Shearer on Ruddockin erittäin hyvä ystävä Southamptonin ajoilta, ja he ovatkin toistensa lapsille kummeja. ==Aiheesta muualla== *LiverpoolFC.tv Past Player Profile *BBC Luokka:Englantilaiset jalkapalloilijat Luokka:Vuonna 1968 syntyneet Luokka:Elävät henkilöt
Lahn

Lahn on 245 kilometrin pituinen Reinin sivujoki Saksassa. Se alkaa Nordrhein- Westfalenin koillisosasta virraten aluksi itään ja etelään, ja virtaa länttä kohti Gießenistä lähtien liittyen Reinjokeen Lahnsteinin kaupungin kohdalla. Joen varren kaupunkeja ovat muiden muassa Marburg, Gießen, Wetzlar ja Limburg. == Lähteet == == Aiheesta muualla == Luokka:Saksan joet Luokka:Reinin vesistö
Sanginjoentie

Sanginjoentie on Oulusta Oulujoen pohjoisrannalta Sanginsuun kaupunginosasta alkava ja Sanginjoen pohjoisrantaa seuraileva yhdystie, joka päättyy Muhoksen kunnassa sijaitsevaan Sanginjoen kylään. Tien pituus on noin 24 kilometriä ja se on numeroitu yhdystieksi 8331. Tiestä on päällystetty noin 12 kilometrin osuus Vaalantieltä eli yhdystieltä 8300 alkaen. Tie on Ulkosangin kaupunginosan pääväylä. Luokka:Muhoksen liikenne Luokka:Oulun liikenne 8331
DVD (Timo Rautiainen & Trio Niskalaukaus)

DVD on Timo Rautiainen & Trio Niskalaukauksen vuonna 2003 julkaistu DVD. Se sisältää kaksi live-taltiointia, yhtyeen uudelleen sovittaman version perinteisestä Tiernapojat -joulukuvaelmasta, viisi musiikkivideota sekä kaksi dokumenttia. == Konserttitallenteet == Live – Hockey Rock, Jyväskylän jäähalli 14. helmikuuta 2003 # Rajaton rakkaus # Pahin kaikista # Hämmennys ja viha # Kuusikymmentäkaksi # Kova maa # Elegia # Rekkamies # Lumessakahlaajat # Rahat ja henki # Rajatila # Nyt on mies! # Surupuku # Venäjän orvot # Viimeinen päivä taivaan? Live – Tavastia, Helsinki, 22. marraskuuta 2002 # * Elegia # Lumessakahlaajat # Alavilla mailla Mukana vieraileva kosketinsoittaja Tuomas Holopainen. == Muu sisältö == Tiernapojat # * Myös EP-levynä julkaistu perinteinen joulukuvaelma rooleissaan Ismo Alanko, Toni Wirtanen, Jarkko Martikainen ja Timo Rautiainen. Dokumentti – ”62” – Erään kappaleen tarina # * Tuukka Temosen ohjaama dokumentti matkasta Itku pitkästä ilosta -albumilla julkaistun ”Kuusikymmentäkaksi” -kappaleen tarinan tapahtumapaikoille Kosovoon. Musiikkivideot # * Hyvä päivä (1999) ohjaus Tomi Tuomaala # Rajaton rakkaus (2000) ohjaus Tomi Tuomaala # Nyt on mies! (2001) ohjaus Tuukka Temonen # Lumessakahlaajat (2002) ohjaus Tuukka Temonen # Nyt on mies! (2001) ohjaus Tuukka Temonen # Liebe ohne Grenzen (2001) ohjaus Timo Halonen Dokumentti – Kädet niskan takana # * Ne pakolliset hölmöilyt – Kuvamateriaalia kulissien takaa == Lähteet == Luokka:Musiikki-DVD:t Luokka:Timo Rautiainen & Trio Niskalaukaus Luokka:Vuoden 2003 konserttitallenteet Luokka:Konserttielokuvat